Návrh
Uznesenie vlády Slovenskej republiky
č. ...
z ...

k materiálu návrh na zrušenie niektorých úloh uložených ministerke spravodlivosti Slovenskej republiky vo vybraných uzneseniach vlády Slovenskej republiky 

Číslo materiálu: |
Predkladateľ: | ministerka spravodlivosti Slovenskej republiky
Vláda

A. 	zrušuje 
 
A. 1. 	úlohu č. 7 v mesiaci januára z Plánu legislatívnych úloh vlády Slovenskej republiky na rok 2011, schváleného uznesením vlády SR č. 883 z 15. 12. 2010 – Legislatívny zámer zákona o verejnom obstarávaní,

A. 2. 	úlohu v bode B.1. uznesenia vlády SR č. 884 z 15. decembra 2010 aktualizovať každoročne úlohy z rámcového plánu legislatívnych úloh vlády SR na V. volebné obdobie v plánoch legislatívnych úloh vlády SR na jednotlivé roky,
A. 3. 	úlohu v bode B.2. uznesenia vlády SR č. 253 z 13. apríla 2011 v spolupráci s 1. podpredsedom vlády a ministrom dopravy, výstavby a regionálneho rozvoja, podpredsedom vlády a ministrom financií, ministrom životného prostredia, ministrom hospodárstva predložiť na rokovanie vlády návrh zákona, ktorý nebude mať vplyv na výkon akcionárskych práv a ktorým sa zabezpečí kontrola vybraných podnikov s vplyvom štátu a zlepšenie ich výsledkov hospodárenia,
A. 4. 	úlohu v bode B.2. uznesenia vlády SR č. 515 z 11. augusta 2010 v znení uznesenia vlády SR č. 733 z 27. októbra 2010 na základe analýzy podľa bodu B.1 tohto uznesenia navrhnúť novelizáciu legislatívneho nastavenia systému verejného obstarávania v SR,
A. 5. 	úlohu v bode A.1. uznesenia vlády SR č. 200 zo 16. marca 2011 urýchlene predložiť návrhy, ktoré budú riešiť dlhodobé požiadavky živnostníkov a malých a stredných podnikateľov na zlepšenie podnikateľského prostredia, vrátane návrhov riešenia problémov druhotnej platobnej neschopnosti a administratívneho zjednodušenia vykonávania podnikateľskej činnosti,
A. 6. 	úlohu v bode A.3. uznesenia vlády SR č. 200 zo 16. marca 2011 v spolupráci s vedúcim Úradu vlády SR pripraviť návrh postupu prípravy jednotnej metodiky pre orgány štátnej správy, ktorá zjednoduší administratívne povinnosti, vrátane zredukovania povinne predkladaných dokladov, pri komunikácii občanov s orgánmi štátnej správy,
A. 7. 	úlohu v bode B.9. uznesenia vlády SR č. 247 z 25. marca 2009 v spolupráci s podpredsedom vlády a ministrom vnútra zabezpečiť prebratie rámcového rozhodnutia Rady 2008/978/SVV z 18. decembra 2008 o európskom príkaze na zabezpečenie dôkazov na účely získavania predmetov, dokumentov a údajov na použitie v konaniach v trestných veciach,
A. 8. 	úlohu v bode B.1. uznesenia vlády SR č. 202 z 23. marca 2011 pripraviť návrhy noviel vyhlášky Ministerstva spravodlivosti SR č. 491/2004 Z. z. o odmenách, náhradách výdavkov a náhradách za stratu času pre znalcov, tlmočníkov a prekladateľov v znení neskorších predpisov, vyhlášky Ministerstva spravodlivosti SR č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov, vyhlášky Ministerstva spravodlivosti SR č. 31/1993 Z. z. o odmenách a náhradách notárov v znení neskorších predpisov a vyhlášky Ministerstva spravodlivosti SR č. 288/1995 Z. z. o odmenách a náhradách súdnych exekútorov v znení neskorších predpisov a zákona č. 99/1963 Zb. Občiansky súdny poriadok.

Na vedomie: | ministerka spravodlivosti Slovenskej republiky